laion/Wikipedia-Exotic huggingface dataset:
תומאס דולי

תומאס דולי (גרמנית: Thomas Dooley; נולד ב-12 במאי 1961 בבכהופן שבגרמניה המערבית) הוא כדורגלן עבר גרמני-אמריקאי, וכיום מאמן כדורגל. דולי, בן לאם גרמנייה ואב המשרת בצבא ארצות הברית, החל את הקריירה שלו ב-1984 בקבוצה מהליגה השלישית בגרמניה, הומבורג. אחרי שעזר לקבוצה לעלות עד לבונדסליגה הראשונה, הוא עבר ב-1988 לקייזרסלאוטרן וזכה עימה בגביע הגרמני ב-1990, ובאליפות גרמניה ב-1991. את הופעת הבכורה שלו בנבחרת ארצות הברית הוא ערך ב-30 במאי 1992, במשחק נגד אירלנד. ב-1993 זכה דולי בתואר הכדורגלן האמריקאי של השנה, ובמונדיאל 1994, שיחק בכל המשחקים של הנבחרת ולא החמיץ אפילו דקה. אחרי המונדיאל הוא עבר לבאייר לברקוזן, ושנה אחר כך עבר לשאלקה 04 ועזר לה לזכות בגביע אופ"א. ב-1997, הוא עבר לקולומבוס קרו מליגת ה-MLS. בקרו הוא שיחק שלוש עונות, והיה שנתיים ברציפות חלק מהרכב העונה ב-MLS. אחרי שג'ון הארקס שוחרר מנבחרת ארצות הברית, התמנה דולי לקפטן הנבחרת במונדיאל 1998, ושיחק כל דקה ממשחקיה של הנבחרת. ב-21 בפברואר 1999, דולי סיים את הקריירה שלו בנבחרת ארצות הברית, במשחק נגד צ'ילה. דולי סיים את הקריירה הבינלאומית שלו עם 81 הופעות ו-7 שערים. בשנת 2000, עבר דולי לקבוצת מטרוסטארס, שיחק שם שנה אחת ולאחר מכן פרש מכדורגל מקצועני. לאחר מכן דולי חזר לגרמניה, ומונה למאמן של זארבריקן. בשנת 2014 התמנה למאמן נבחרת הפיליפינים בכדורגל. מדיה וקבצים בנושא תומאס דולי בוויקישיתוף תומאס דולי, באתר Transfermarkt תומאס דולי, באתר Fussballdaten.de (בגרמנית) תומאס דולי, באתר Soccerway תומאס דולי, באתר WorldFootball.net תומאס דולי, באתר National Football Teams תומאס דולי, באתר FootballDatabase.eu פרופיל המאמן, באתר Transfermarkt תומאס דולי באתר ה-MLS
קובלסקי

קובלסקי (Kowalski) הוא שם משפחה. האם התכוונתם ל... אילן קובלסקי – מאמן כדורסל ועסקן ספורט ישראלי ג'ייקוב קובלסקי – דמות בדיונית בסדרת הסרטים חיות הפלא והיכן למצוא אותן של ג'יי קיי רולינג דניאל קובלסקי – שחיין עבר אוסטרלי ולדיסלב קובלסקי – קצין צבא פולני, חסיד אומות העולם חיים דוד קובלסקי – מייסד וראש ארגון מאורות הדף היומי נחמן קובלסקי – רב פולני, רבה של קובל, נודע בכינויו 'נחמן השחור' יהודה ליב קובלסקי – רב, מראשי תנועת המזרחי בפולין. בנו של רבי נחמן
ברבי דרימטופיה (סדרת טלוויזיה)

ברבי דרימטופיה (באנגלית: Barbie Dreamtopia: The Series, "ברבי דרימטופיה: הסדרה") היא סדרת טלוויזיה אמריקאית מונפשת לילדים, מסוגת פנטזיה וקומדיה, המבוססת על הזיכיון "ברבי דרימטופיה", זיכיון הלוקח חלק בסדרת הבובות "ברבי" שמיוצר על ידי מאטל. הסדרה נוצרה על ידי ג'וליה פיסטור וסול אנדרו בלינקוף, בוימה על ידי ערן לזר, והופקה על ידי Mattel Creations, כאשר הנפשתה נעשתה באולפני סנובול בישראל. הסדרה הופצה במקור החל מ-26 במאי 2017 עד 1 באפריל 2018 באתר "YouTube Kids", ולאחר מכן באתר "יוטיוב". לאחר הפצתה באתרים, הסדרה החלה את שידוריה בטלוויזיה ב-24 בספטמבר 2018 בארצות הברית ברצועת "KidsClick" שבבעלות Sinclair Broadcast Group. בישראל הסדרה שודרה בדיבוב עברי בערוץ הילדים החל מ-15 באוקטובר 2019 עד ה-21 בנובמבר באותה שנה. לסדרה הופקה עונה אחת הכוללת 26 פרקים באורך 10 דקות. הסדרה עוקבת אחר צ'לסי, ילדה עליזה ואחותה הצעירה של ברבי, אשר בכל פרק מגיעה לעולם הקסום של דרימטופיה, שם היא עוברת הרפתקאות לא שגרתיות, פוגשות יצורים קסומים ולומדת שיעור חשוב לחיים. כשהדמויות נמצאות בעולם האמיתי ההנפשה היא ממוחשבת, ואילו שהן בדרימטופיה ההנפשה היא מסורותית. צ'לסי – אחותה הקטנה של ברבי. אוהבת להשתמש בדמיון שלה. האני – כלבלבת המחמד של צ'לסי. מתוקה ואופטימית. אוטו / הנסיך נוטו – השכן של צ'לסי, אשר מדמיינת אותו בדרימטופיה בתור "הנסיך נוטו". תמיד חושב על עצמו ואז על אחרים. ברבי – אחותה הגדולה של צ'לסי, אשר מדמיינת אותה בדרימטופיה בתור נסיכה. הדיבוב העברי בוים על ידי אפי בן ישראל, והופק על ידי ענבר שטגר עזרא. בנוסף דיבבו בדיבוב העברי גילן שחף, טליה ברקאי, ערן מור, אלונה אלכסנדר, איתי סולומון, אורי ולצמן ויובל גרבש. הסדרה הוכרזה לראשונה באוקטובר 2016, כאשר נאמר שיופקו לה 52 פרקים והיא תופץ בסתיו 2017. לבסוף הופקו לסדרה 26 פרקים, אשר החלו את הפצתם באביב 2017. הסדרה הופקה על ידי Mattel Creations האמריקאית, כאשר הנפשתה, הכוללת גם הנפשה ממוחשבת וגם הנפשה מסורותית, נעשתה באולפני סנובול הישראלים. "ברבי דרימטופיה", במסד הנתונים הקולנועיים IMDb (באנגלית) "ברבי דרימטופיה", במסד הנתונים הקולנועיים KinoPoisk (ברוסית) "ברבי דרימטופיה", במיזם "אישים" לתיעוד היצירה הישראלית שי שגב, חדש בטלוויזיה: שלישי, 15 באוקטובר 2019, באתר ג'ירפה, 14 באוקטובר 2019 נשאר הדיבוב המקורי בדיבוב העברי ג'ניפר וולפה, Mattel Announces Two New Animated ‘Barbie’ Series & TV Special, באתר Animation World Network,‏ 12 באוקטובר 2016
The Tragedy of Today's Gays

The Tragedy of Today's Gays (בעברית: הטרגדיה של ההומוסקסואלים של ימינו) הוא ספר עיון שנכתב ב-2005 על ידי המחזאי, הסופר ופעיל זכויות הלהט"ב האמריקאי לארי קרמר. הספר בא מנאום שנשא באולם קופר יוניון (אנ') שבעיר ניו יורק שבמדינת ניו יורק שבארצות הברית ב-21 בנובמבר 2004. בנאומו, קרמר קורא להומוסקסואלים וללסביות לפעול, להתאחד כקהילה ולאמץ אורח חיים בטוח יותר. הנאום הוביל למחאה, יומיים לאחר מכן, כנגד הגנרל האמריקאי פיטר פייס, יו"ר המטות המשולבים, שכינה בעבר את ההומוסקסואליות כ"לא מוסרית". לפני שנאם קרמר, נאמה הסופרת היהודייה-אמריקאית נעמי וולף. קרמר מסביר שזה היה הנאום הקשה ביותר שכתב אי פעם. ג'ורג' ווקר בוש נבחר מחדש על אזור ה"ערכים המוסריים", ששימש כסינקדוכה לגברים הומוסקסואלים וללסביות. תרופות המטפלות בסימפטומים של HIV או איידס לא מרפאות וכי השפעותיהן המקלות לא יחזיקו מעמד לנצח. הוא קורא להומוסקסואלים וללסביות לזכור את אלו שנלחמו למען זכויות האנשים הסובלים מאיידס ולזכויות הלהט"ב. קרמר מצטט את מחקרו של העיתונאי ביל מוירס (אנ'), ומניח את המאבק למען זכויות להט"ב בתוך מבנה אי השוויוני הסוציו-אקונומי בארצות הברית, וקובע כי האנשים העשירים ביותר בארצות הברית מסורים לא רק להשמדת הזכויות וחייהם של מיעוטים עניים, גזעיים, ולא נוצרים, אך גם של גברים הומוסקסואלים ולסביות. הוא חושף כי ב-1971 יצר שופט בית המשפט העליון של ארצות הברית לעתיד לואיס פאוול תוכנית "להחזיר את אמריקה להישרדות לשוק החופשי. לא דמוקרטיה. מיזם חופשי." כחלק ממניפסט פאוול, השמרנים באמריקה יצרו יסודות להפוך את אחת המדינות הליברליות בעולם ל"צבא פיראטים קלאסי, גזעני, הומופובי ואימפריאלי". האיידס פעל לטובתם של השמרנים, שכן "החלומות הפרועים ביותר שלהם אז התחילו להתגשם. החבר'ה נעלמו והם עשו את זה לעצמם", מה שהוביל את קרמר למסקנה הבאה: ”הכוונה היא שזאת המילה היחידה שתיארה את הטיפול הג'נוסידאלי שמיליוני גופות טבעו בו”. העיתון האמריקאי הבוסטון גלוב תיאר את הנאום כ"הרצאה נוקשה אך אמיתית". חוזה אנטוניו ורגאס (אנ'), עיתונאי שכתב בוושינגטון פוסט, כינה את קרמר כ"צעקה בלתי נלאית" ותיאר את הספר כ"פולמוס נרחב שקורא לפעולה, עם כעס, תסכול ומרגש." הספר צוטט על ידי הקרן הספרותית למבה (אנ') כראיה לכך שקרמר פרץ "קרקע חדשה בתחום הספרות וההוצאה לאור הלהט"בית", והוביל את הקבוצה לכבודו בפרס חלוץ. The Tragedy of Today's Gays, באתר OCLC (באנגלית) Specter, Michael (November 22, 2004). "Nowhere" The New Yorker Buchanan, Wyatt (March 20, 2010). "Larry Kramer thinks straight people hate gays" SF Gate/San Francisco Chronicle Kramer 35. Kramer 36-37. Kramer 52. Kramer 61. Kramer 64. Kramer 68. Morris, Wesley (3 בפברואר 2006). "A steamy but sobering look at gay life in the '70s". The Boston Globe. נבדק ב-2 במאי 2010. {{cite news}}: (עזרה) Vargas, Jose Antonio (May 9, 2005). "The Pessivist: AIDS Activist Larry Kramer, Hoarse from speaking truth to power." The Washington Post Lambda Literary Foundation (April 1, 2010). "Pioneer Awards"
טקס פרס אמי לבידור בפריים טיים ה-70

טקס פרס אמי לבידור בפריים טיים ה-70 (באנגלית: 70th Primetime Emmy Awards) להענקת פרס אמי של האקדמיה האמריקאית לטלוויזיה, אומנויות ומדעים (אנ') (ATAS) למיטב תוכני הטלוויזיה ששודרו בשעות הפריים טיים של שנת 2018 נערך בתיאטרון מיקרוסופט שבלוס אנג'לס, קליפורניה, ב-17 בספטמבר 2018 באירוחה של רשת NBC. טקס זה היה בעל הרייטינג הנמוך בהיסטוריה עד לאותה שנה של פרס אמי, עם רק 10.2 מיליון צופים בטקס המרכזי, ירידה של כ-10.5% מהרייטינג של טקס פרס אמי לבידור בפריים טיים ה-69 שנערך ב-2017. טקס פרס אמי האומנותי לבידור בפריים טיים ה-70, המשלים לטקס זה, נערך בין ה-8 ל-9 בספטמבר. אתר האינטרנט הרשמי של טקס פרס אמי לבידור בפריים טיים ה-70 Emmy Awards were the least-watched ever באתר Entertainment Weekly, 18 בספטמבר, James Hibberd Emmy Awards’ TV audience hits new low with 10.2 million viewers, באתר ה-LA Times, 18 בספטמבר 2018, Stephen Battaglio
אליסה למונייה

אליסה למונייה (בצרפתית: Élisa Lemonnier;‏ 24 במרץ 1805 – 5 ביוני 1865) הייתה פמיניסטית ואשת חינוך צרפתייה. מרי-ג'וליין-אליסה גרימייל נולדה בעיירה במחוז טארן למשפחת נוצרים פרוטסטנטים מהאצולה המקומית. אביה נפטר כאשר היא הייתה צעירה והיא גדלה עם אמה וסבתה. בבית הספר המקומי היא פגשה את בעלה שהיה פרופסור לפילוסופיה ובשנת 1831 הם התחתנו. הזוג הצעיר היה בין תומכי רעיונות של קלוד-אנרי דה סן-סימון והם עסקו בתעמולה של רעיונות שלו בבית הספר. לאחר מספר שנים הם עזבו לבורדו בו שארל למונייה עסק במשפטים ואליסה למונייה הקדישה את עצמה לניהול הבית וגידול ילדים. לאחר כ-10 שנים בבורדו, בעלה קיבל מינוי בחברת רכבות בבעלות משפחת רוטשילד ומשפחה עברה לפריז. בפריז הם הצטרפו לתומכי סן-סימון ואליסה למונייה הייתה פעלה בתחום זכויות נשים. ביחד עם מספר פעילות נוספות כמו אז'ן ניבוייט (Eugénie Niboyet), פאולין רולנד (Pauline Roland), ז'אן דראוון (Jeanne Deroin) וסוזן וואלקין היא הצטרפה למאבק לתעסוקה הוגנת לנשים. לאחר אירועי אביב העמים אליסה למונייה הקימה Société de protection maternelle (ארגון להגנת נשים). תוך זמן קצר היא הבינה שנשים לא יכולים להשיג עבודה הולמת בגלל העדר הכשרה מקצועית. היא הקימה בית ספר ראשון בצרפת להשכלה מקצועית לנשים בשנת 1862. בית הספר הוקם בעזרת אלכסנדר דיומא האב ומשפחת רוטשילד. הלימודים היו בתשלום ומשך הלימודים היה שלוש שנים. לאחר הצלחה של הרעיון תוך זמן קצר הוקם בית ספר שני. בתי ספר של אליסה למונייה זכו להצלחה ובשנת 1878 תערוכה העולמית של פריז זכו למשליית זהב. תוך זמן קצר בתי ספר מסוג זה הוקמו במדינות אירופה נוספות. אליסה למונייה נפטרה בשנת 1860 לאחר מחלה. מדיה וקבצים בנושא אליסה למונייה בוויקישיתוף ספר על חייה (בצרפתית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אמרז

אמרז בע"מ היא חברה פרטית ישראלית בתעשיית הפלסטיק. החברה ייצרה במהלך השנים שלל מוצרי פלסטיק, ומשנת 2019 היא מתמקדת בייצור בקבוקים לתעשיית המשקאות הקלים. מנכ"לית החברה החל מיוני 2019 היא ליעד הר־לב, שהחלה את עבודתה בחברה במחלקת מערכות המידע. את החברה לייצור מוצרי פלסטיק, שנקראה G.G.T, הקים בשנת 1938 בדרום תל אביב המהנדס וולף טייכר. בשנת 1948 עבר המפעל לבני ברק. המפעל ייצר חלקי מקררים, צידניות, אריזות מזון ועוד. בשנת 1958 רכשה אמפא 50% מהחברה, ושם החברה שונה ל"אמגט". בשנת 1983 הקימה אמפא את מפעל "אמרז" בבני ברק, שעסק בייצור בקבוקים. בשנת 1986 עבר מפעל אמרז לראשון לציון והפך ליצרן מוביל של בקבוקי פלסטיק. בשנת 1994 רכשה "אמרז" את "אמגט". בשנת 1997 עבר מפעל "אמגט" לאשדוד. בשנת 2010 נחתם מזכר הבנות למכירת "אמרז" לחברת "קרגל" תמורת 475 מיליון ש"ח, אך בסופו של דבר העסקה לא יצאה לפועל. בסוף שנת 2017 מנתה החברה שמונה מחלקות ייצור, שעסקו במגוון טכנולוגיות לייצור מוצרי פלסטיק. בשנת 2018 החליטה החברה לסגור או למכור חמש מתוך שמונה מחלקות אלה, צעד שהיה כרוך בפיטורי עובדים רבים. אחדים מקווי הייצור, של קופסאות, חמגשיות ומכלי פלסטיק, נמכרו למתחרה, חברת מוצרי שלם מקיסריה. בתחילת 2018 היו בעלי החברה חברת אמפא (50%), החברה המרכזית לייצור משקאות קלים (20%), רמי שלו (10%) ובעלי מניות נוספים (20%). בשנת 2019 החלה החברה בפעילות של העתקת מפעל החברה בראשון לציון לאשדוד. אתר האינטרנט הרשמי של אמרז אמרז בע"מ, בפורטל "מפעלים" Amraz Plastic LTD, באתר יוטיוב התאחדות התעשיינים - "אמרז", באתר יוטיוב א.מ., "אמגט" מפעל למוצרי פלסטיק, הצופה, 12 באוגוסט 1960 מנכ”לית חדשה באמרז: ריאיון עם ליעד הר לב, באתר "פלסטיק טיים", 24 ביולי 2019 מקרר פלאסטי נייד וגם תרמוס, על המשמר, 2 באוגוסט 1961 אביב לוי, ‏קרגל הפסיקה המו"מ לרכישת אמרז ב-475 מ' ש', באתר גלובס, 24 בנובמבר 2010 יובל חנינוביץ, מהפכה בבקבוק, באתר "ידיעות אחרונות", 7 באוקטובר 2019 שני מוזס, ‏מוצרי שלם רוכשת את קווי ייצור האריזות של ורטהיים ופוגל, באתר גלובס, 17 בינואר 2018
קונדה

קונדה או קונדה-דורה (באנגלית: Konda) היא שפה דראווידית דרומית-מרכזית שבטית. השפה מדוברת על ידי שבט הקונדה-דורה, שגרים במספר מחוזות באודישה ואסאם שבהודו. בשנת 1981 היו לשפה כ-28,000 דוברים אך המספר התמעט עם הזמן וכיום השפה נמצאת בסיכון. לקונדה-דורה יש שני ניבים: הקונדה-דורה וקובי. הניבים השונים דומים זה לזה ב-83% ושניהם דומים ב-28% לטלוגו. לשפה יש גם מערכת כתיבה ייחודית, שפותחה בסוף המאה ה-20 על ידי הבלשנית ההודית פראסנה סרי, אך למרות זאת רוב דוברי השפה אינם יודעים קרוא וכתוב. קישור לאתר המראה היכן שפות ממשפחת הגונדי-קואי מדוברות. הדגל הדרומי מסמן את שפת הקונדה (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
מאנדה (שפה)

מאנדה (באנגלית: Manda) היא שפה דראווידית דרומית-מרכזית שבטית. השפה מדוברת באזור אודישה שבהודו. עד לשנת 1964 מוסדות האקדמיה המערביים כלל לא ידעו על קיומה של השפה. קישור לאתר המראה היכן שפות ממשפחת הגונדי-קואי מדוברות. הדגל הצפוני מסמן את שפת המאנדה (באנגלית) Manda, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
Aviv Geffen

Aviv Geffen הוא האלבום הבינלאומי הראשון ה-15 של הזמר הישראלי אביב גפן, שיצא ב-19 באוקטובר 2009 בממלכה המאוחדת. כמה מחברי ההרכב בלאקפילד תרמו את חלקם בנגינה באלבום: ספי אפרתי על הבס, תומר זי על התופים, ערן מיטלמן על הקלידים וסטיבן וילסון על הגיטרה. השיר "It's Cloudy Now" מהווה תרגום לשירו של גפן "עכשיו מעונן", ונמצא גם באלבום הבכורה של בלאקפילד. כל השירים נכתבו והולחנו על ידי אביב גפן.  אביב גפן - שירה, גיטרה, פסנתר, קלידים, מלוטרון, קסילופון. דייוויד אנדרו סיטק - בס (1), גיטרות (1), תופים (1), קלידים (1). דן בראון - קולות רקע (1). טרבור הורן - בס (2,6,8), קולות רקע (2), קלידים (5). אש סואן - תופים (2,6,8). פיל פלמר - גיטרה אקוסטית (2,4), גיטרות (5). ג'יימי מוהוברק - קלידים (2,5). אלכס - קולות רקע (2,4,8). סטיבן וילסון - גיטרות (3,6,8), גיטרות אקוסטיות (3), קולות רקע (8). ערן מיטלמן - קלידים (3,9,10). ספי אפרתי - בס (3,9,10). תומר זי - תופים (3,9,10). רוג'ר מקגין - גיטרת 12 מיתרים (4). פיט מארי - קלידים (6). לואיס ז'רדים - כלי הקשה (6). הראל בן עמי - גיטרות (9). קיד - גיטרות (10). מייק גרסון - פסנתר (11). מידע על האלבום Aviv Geffen באתר MusicBrainz האלבום Aviv Geffen באתר Discogs
פנגו (שפה)

פנגו (באנגלית: Pengo) היא שפה דראווידית דרומית-מרכזית שבטית. השפה מדוברת באזור אודישה שבהודו וכמעט כל דוברי השפה מדברים גם אורייה באופן שוטף. השפה נכתבת באלפבית אורייה. קישור לאתר המראה היכן שפות ממשפחת הגונדי-קואי מדוברות. הדגל המרכז - מערבי מסמן את שפת הפנגו (באנגלית) Pengo, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
רון תומר

רון תומר (נולד ב-10 באפריל 1966) הוא תעשיין ישראלי, בעלים ומנכ"ל משותף של חברת תרופות "אוניפארם", בנוסף הוא נשיא התאחדות התעשיינים, ונשיא המגזר העסקי בישראל וחבר המועצה של ארגון הרוקחות בישראל. רון תומר נולד בתל אביב בשנת 1966 לשושנה וזבולון תומר, מייסדי אוניפארם. הוא בעל תואר ראשון ברוקחות מהאוניברסיטה העברית בירושלים, תואר שני במנהל עסקים מאוניברסיטת תל אביב ותואר דוקטור ברוקחות מאוניברסיטת לונדון. תומר הוא בעלים ומנכ"ל משותף של אוניפארם, אשר מפתחת, מייצרת ומשווקת תרופות גנריות. אוניפארם מעסיקה מעל 220 עובדים. תומר שירת כחבר בנשיאות התאחדות התעשיינים בישראל במשך שש שנים ועמד במשך שמונה שנים בראש קמפיין "מיוצר בישראל", שמטרתו לקדם את הרכישה של מוצרים מתוצרת ישראל. כמו כן, עמד בראש ועדת הכלכלה והרגולציה של ההתאחדות. מאז שנת 2020 הוא נשיא התאחדות התעשיינים ויו"ר נשיאות המעסיקים והעסקים בישראל. רון תומר נשוי ואב לשלוש בנות, בהן העיתונאית עמית תומר. מדיה וקבצים בנושא רון תומר בוויקישיתוף רון תומר, ברשת החברתית פייסבוק אתר אוניפארם רון תומר, באתר התאחדות התעשיינים רון תומר, ‏צריך להגן על ייצור המלט מפני היבוא, באתר גלובס, 8 באוקטובר 2018 רון תומר, ‏גם נשים יזכו בפרסים, באתר גלובס, 4 בספטמבר 2018 נווית זומר, ד"ר רון תומר נבחר לנשיא התאחדות התעשיינים, באתר כלכליסט, 30 בינואר 2020
קואי

קואי (באנגלית: Kui; בקואי: କୁଇ) היא שפה דראווידית דרומית-מרכזית שבטית. השפה מדוברת באזור אודישה שבהודו והיא אחת משתי השפות המדוברות על ידי שבט הקהונד יחד עם קובי. השפה נמצאת במקום ב29 מבין השפות המדוברות ביותר בהודו נכון לשנת 1991. השפה קרובה לשפת הגונדי והקובי. בקואי יש חמש תנועות קצרות וחמש תנועות קצרות, המאפיין המרכזי של השפות הדראווידיות. בטבלה התנועות רשומות באלפבית פונטי בינלאומי על מנת להקל על קריאתן. מדיה וקבצים בנושא קואי בוויקישיתוף פסטיבל הטוקי פאראב של שבט הקהונד קישור לאתר המראה היכן שפות ממשפחת הגונדי-קואי מדוברות. הדגל המרכזי מסמן את שפת הקואי (באנגלית) "Statement 1: Abstract of speakers' strength of languages and mother tongues - 2011". www.censusindia.gov.in. Office of the Registrar General & Census Commissioner, India. נבדק ב-2018-07-07. ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
עומד על נייר

"עומד על נייר" הוא אלבומו השלישי של הזמר-יוצר אביתר בנאי, שהופץ בשנת 2005. האלבום זכה למעמד של אלבום זהב. בנאי עבד על האלבום במשך ארבע שנים. במהלך התקופה הלך והתקרב אל המסורת, שינוי רוחני שהתבטא בתמונת העטיפה, שבה הוא מצולם חבוש כיפה גדולה. בשנת 2004 נישא בנאי, ובאותה שנה נולד בנו הבכור. בדצמבר 2004 יצא הסינגל הראשון מתוך האלבום, "תחרות כלבים", השיר הראשון של בנאי לאחר שש שנות שתיקה. סינגלים נוספים מהאלבום היו "מתנות", "פקק תנועה" ו"שוב אני לבד". בחג פורים 2005, יצא האלבום, שאותו הפיק גיל סמטנה. על האלבום כתב בנאי באתרו הרשמי: ”'עומד על נייר' הוא מעין סגירת מעגל, ופתיחת מעגל חדש. הוא מסכם עשר שנות עצמאות עבורי ופותח דרך חדשה, של אמונה בחיים, אמונה בעצמי, ויצירה ממקום שלם יותר”. האלבום זכה לביקורות נלהבות ונכנס למקום הראשון במצעדי המכירות מייד עם צאתו. מספר חודשים לאחר מכן, בנובמבר 2005, הגיע למעמד אלבום זהב. עם צאת האלבום חזר בנאי להופיע, הן במקומות אינטימיים הן במקומות גדולים, עם להקת הליווי שניגנה איתו באלבום. אביתר בנאי - שירה, קולות רקע (1,5,8,10), גיטרה חשמלית (3,4,14), קלידים (14), פסנתר (1,2,3,5,8,11,12,13), טמבורין (2). אהוד בנאי - גיטרה אקוסטית (3), מפוחית (9). גל אפלרויט - גיטרה אקוסטית אמיר צורף - גיטרה חשמלית עמוס עבר-הדני - גיטרה חשמלית (4,12). ערן פורת - תופים (1–13), שייקר (10), תוף מרים (1,9,11). גיל סמטנה - עיבודים והפקה מוזיקלית, קולות רקע (1,2,5,8,10), בס (1,2,4-6,8-10), קונטרבס (3,7,11-13), קלידים (4,11,13). נועם הלוי - קונגס (4), תוף מרים (3). סיון שביט - קולות רקע (4). מוטי ביקובסקי - גיטרה חשמלית (1,6,9-11). צח דרורי - פסנתר (6,13). חזי ניר - קרן יער (7). רועי אזולאי - סקסופון (12). דור מגן - טרומבון (12). אדי קוקסין - חצוצרה (12). טל אייזנברג - ויולה (1,3,5,6,8,12,13). שרון כהן - כינור (1,3,5,6,8,12,13). אסף מעוז - כינור (1,3,5,6,8,12,13). מרב יודילוביץ', החיים על מטוטלת, באתר ynet, 25 במרץ 2005 מיכל פלטי, עכשיו אני לומד למצוא, באתר הארץ, 25 במרץ 2005 תחרות כלבים, וידאו קליפ של השיר באתר יוטיוב (אורך: 4:41) מידע על האלבום עומד על נייר באתר MusicBrainz
טנסין

טנסין (באנגלית: Tennessine; ידוע גם בשם eka-astatine) הוא יסוד מלאכותי שסמלו הכימי Ts ומספרו האטומי 117. זהו היסוד ה-14 בסדרת היסודות העל-כבדים וה-25 בסדרת היסודות הטרנס-אורניים. 6 אטומים של היסוד נוצרו לראשונה ב-16 באפריל 2010 על ידי מדעני המכון המאוחד למחקר גרעיני שבעיר דובנה שברוסיה. בסוף שנת 2015 הכיר האיגוד הבינלאומי לכימיה טהורה ויישומית ביסוד זה כיסוד חדש. ביוני 2016, הכריז ה-IUPAC כי השם הוא טנסין והסימון Ts. החומר נוצר בפעם הראשונה בתהליך נוקליאוסינתזה במעבדה בעיר דובנה שבסמוך למוסקבה, על ידי הפגזת היסוד הטרנס-אורני ברקליום על ידי יוני סידן. התגובה: 20 48 C a + 97 249 B k → 117 297 U u s ∗ → 117 294 U u s + 3 0 1 n {\displaystyle \,_{20}^{48}\mathrm {Ca} +\,_{97}^{249}\mathrm {Bk} \to \,_{117}^{297}\mathrm {Uus} ^{*}\to \,_{117}^{294}\mathrm {Uus} +3\,_{0}^{1}\mathrm {n} } 20 48 C a + 97 249 B k → 117 297 U u s ∗ → 117 293 U u s + 4 0 1 n {\displaystyle \,_{20}^{48}\mathrm {Ca} +\,_{97}^{249}\mathrm {Bk} \to \,_{117}^{297}\mathrm {Uus} ^{*}\to \,_{117}^{293}\mathrm {Uus} +4\,_{0}^{1}\mathrm {n} } במהלך הניסוי נוצרו שני איזוטופים של החומר. השם הזמני שניתן ליסוד היה אונונספטיום, עם הסימון Uus. כיוון שהגילוי נעשה במשותף על ידי הצוות של המכון המשותף למחקר גרעיני בדובנה והצוות במעבדת המחקר הלאומית באוק רידג' (Oak Ridge National Laboratory) שבאוניברסיטת טנסי, והמעבדה הלאומית לורנס ברקלי, הוצע לכבד את החוקרים ממדינת טנסי ולתת ליסוד את השם טנסין (Tennessine). החוקרים הרוסיים כובדו בשם היסוד בעל המספר האטומי 115 שייקרא מוסקוביום. לאחר תקופת המתנה של חצי שנה, ב-28 בנובמבר 2016, השם אושר רשמית. לטנסין התגלו שני איזוטופים: 294 - בעל זמן מחצית חיים של 77.9 מילישניות. 293 - בעל זמן מחצית חיים של 14.2 מילישניות. מדיה וקבצים בנושא טנסין בוויקישיתוף שי זמיר, התגלה יסוד כימי חדש: מס' 117, באתר ynet, 8 באפריל 2010 אריק שרי, ‏בקיעים בטבלה המחזורית, במדור סיינטיפיק אמריקן של מכון דוידסון, 6 באוקטובר 2013 אושר קיומו של היסוד ה-117, באתר "הידען", 05 במאי 2014 גרדיאן, ארבעה יסודות חדשים נוספו לטבלה המחזורית, באתר הארץ, 4 בינואר 2016 טנסין, באתר אנציקלופדיה בריטניקה (באנגלית) Four chemical elements added to periodic table, Nature News & Comment IUPAC מכריז על ארבעת השמות ניהוניום, מוסקוביום, טנסין, אוגאנסון מתאריך 8 ביוני 2016 IUPAC מכריז על שמות היסודות 113, 115, 117, 118 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
קובי (שפה)

קובי (באנגלית: Kuvi) היא שפה דראווידית דרומית-מרכזית שבטית. השפה מדוברת באזורים אודישה ואנדרה פרדש, שבהודו, והיא אחת משתי השפות המדוברות על ידי שבט הקהונד יחד עם קואי. השפה קרובה לשפת הגונדי והקואי. בקואי יש חמש תנועות קצרות וחמש ארוכות, המאפיין העיקרי של השפות הדראווידיות. בטבלה התנועות רשומות באלפבית פונטי בינלאומי על מנת להקל על קריאתן, לכל תנועה בטבלה יש גרסה קצרה וגרסה ארוכה. פסטיבל הטוקי פאראב של שבט הקהונד ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
יוליה אניקייבה

יוליה סרגייבנה אניקייבה (נולדה ב-26 במרץ 1969 בלנינגרד) היא עסקנית ספורט וספורטאית רוסייה לשעבר, כיהנה כנשיאת התאחדות הכדורסל הרוסית בשנים 2013–2015. בשנת 2017, הורשעה בתיק הונאה במהלך עבודתה בראשות התאחדות הכדורסל. הוכרזה כמבוקשת על ידי הרשויות הפדרליות ברוסיה. מילדותה עסקה בחתירה. היא בוגרת המכון הממלכתי לספורט על שם לסגאפט בשנת 1993. סיימה את לימודיה בבית הספר הגבוה לעסקים באוניברסיטת מוסקבה על שם לומונוסוב בשיווק ותכנון אסטרטגי. בשנת 1998, קיבלה תואר שני במנהל עסקים והיא גם בוגרת הפקולטה למשפטים במכון למשפטים במוסקבה משנת 2009. מאז 1995 היא עבדה בחברות מסחריות ומילאה תפקידים בכירים. בשנת 2003 הקימה את סוכנות השיווק JSA שמקיימת אירועי ספורט ובידור. הסוכנות ארגנה אירועים בינלאומיים שהוקדשו ליום העיר במוסקבה. בשנת 2005 השתתפה בבחירות לראשות הפדרציה הרוסית לספורט חתירה. בשנת 2008 מונתה למנכ"לית איגוד כדורסל הסטודנטים ברוסיה, לאחר מכן מונתה לסגנית הנשיא. בשנת 2010 היא הפכה לחברה בוועד המנהל של האיגוד ובדצמבר 2011, היא הפכה למשנה למנכ"ל ליגת VTB. ב-12 ביולי 2013 נבחרה לתפקיד ממלאת מקום נשיא התאחדות הכדורסל הרוסית (RBF)‏ עד מהרה פיטרה את המנהל הכללי של נבחרת הגברים הרוסית אולג אושקוב, ואת המאמן פוטיוס קציקאריס, שבמכתב פתוח האשים את אנייקייבה בהתערבות בעבודתו. הבחירות לנשיאות שהתקיימו באוגוסט 2013 לוו בוויכוח סוער. ברם, אניקייבה השיגה 97 קולות לעומת 63 משהשיגה יריבתה סבטלנה אברוסימבה. בדצמבר 2013 בית המשפט הכיר בתוצאות הבחירות נשיא כלא לגיטימיות, לאחר מכן המשיכה אניקייבה להוביל את הפדרציה כממלאת מקום. במהלך עבודתה, נבחרות הגברים והנשים של רוסיה נכשלו באליפות אירופה בשנת 2013 ולא השתתפו במונדובאסקט 2014 מכיוון שהתאחדות הכדורסל לא קיבלה את הכרטיס החופשי. בנוסף, ההתאחדות נקלעה לסכסוך כספי עם המועדונים הרוסיים, בשל הדרישה מהם לשלם שכר טרחה עבור אישור שחקנים זרים. במקביל, נשמר שכרם של השופטים. אנדריי קירילנקו, שהחליף את אנייקייבה באוגוסט 2015 כנשיא ההתאחדות, ביקש מרשויות אכיפת החוק הפדרליות לחקור את הגנבות והמעילות שהתרחשו בהתאחדות במהלך עבודתה של קודמו. בדצמבר 2015 נפתח תיק פלילי בגין הונאה בהיקף גדול במיוחד ואניקייבה הואשמה בחתימה על עסקאות הונאה עם יזמים בודדים, שכתוצאה מהן הפסידה ההתאחדות 44 מיליון רובל. באוקטובר 2017 דן בית המשפט את אנייקייבה לארבע שנים ושישה חודשים במושבת עונשין, אך הנאשמת נמלטה ממאסר ורשויות אכיפת החוק הכניסו אותה לרשימת המבוקשים. במקביל, היא שלחה מכתב לתקשורת והסבירה את בריחתה משום שלטענתה הורשעה על לא עוול בכפה. היא נשואה ואם לשלוש בנות. Самарская, Виктория. (2016-12-11). "Юлия Аникеева: биография и спортивные достижения". FB.ru. נבדק ב-2018-10-16. "Биография Юлии Аникеевой". РИА Новости. 2013-08-02. נבדק ב-2018-10-16. Самарская, Виктория. (2016-12-11). "Юлия Аникеева: биография и спортивные достижения". FB.ru. נבדק ב-2018-10-16. Жиляев, Данила. (2017-07-20). "Кацикарис умывает руки". Газета.Ru. נבדק ב-2018-10-16. "Бывший президент РФБ не стала дожидаться приговораБывший президент РФБ не стала дожидаться приговора". Коммерсант. 2017-10-23. נבדק ב-2018-10-16. "Биография Юлии Аникеевой". РИА Новости. 2013-08-02. נבדק ב-2018-10-16.
אלאר

אלאר (באנגלית: Allar) היא שפה דראווידית לא מסווגת המדוברת בקרלה שבהודו. השפה נמצאת בסיכון ולא מוכרים שום ניבים של השפה. השפה דומה ב-61% למלאיאלאם וב-51% לטמילית. רוב דוברי השפה אינם יודעי קרוא וכתוב וכמות דוברי השפה היודעים קרוא וכתוב היא פחות מ-1%. Allar, Ethnologue (באנגלית) ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.
באזיגאר

באזיגאר (באנגלית: Bazigar) היא שפה דראווידית לא מסווגת המדוברת על ידי שבט הבאזיגאר בעיקר באזורים פנג'אב, הריאנה ואוטר פרדש שמדרום לצ'אנדיגאר שבהודו. על אף שהשפה היא שפה דראווידית, לשפה יש דמיון רב לפנג'אבי וראג'סטאני. לבאזיגאר פונולוגיה זהה לפנג'אבי מלבד החוסר בעיצור חכי, חוכך, אטום ועיצור סדקי, חוכך, אטום. רוב דוברי השפה אינם יודעי קרוא וכתוב וכמות דוברי השפה היודעים קרוא וכתוב היא פחות מ-1%. Bazigar, Ethnologue (באנגלית) Schreffler, Gibb. "The Bazigar (Goaar) People and Their Performing Arts" (PDF). ערך זה הוא קצרמר בנושא שפות ובנושא הודו. אתם מוזמנים לתרום לוויקיפדיה ולהרחיב אותו.